
	      MAT Á ÁHRIFUM LAGASETNINGAR*
                   – sbr. samþykkt ríkisstjórnarinnar frá 24. febrúar 2023
*umfjöllun um einstök efnisatriði misjafnlega ítarleg, eftir umfangi máls og eðli

	Málsheiti og nr.
	 Frumvarp til laga um breytingu á lögum um vernd, friðun og veiðar á villtum fuglum og villtum spendýrum, nr. 64/1994 (stjórnunar- og verndaráætlanir, hlunnindaveiðar o.fl.).

	Ráðuneyti 
	 Umhverfis-, orku- og loftslagsráðuneytið/Skrifstofa náttúru og minjaverndar. 
	Stig mats
	☒ Frummat, sbr. 1. gr.
☐ Endanlegt mat, sbr. 10. gr. 

	Dags.
	 10.09.2026


	A. Greining og mat á fjárhagslegum áhrifaþáttum fyrir ríkið

	Áætluð fjárhagsáhrif fyrir ríkið vegna helstu breytinga og ráðstafana sem felast í fyrirhugaðri lagasetningu, þar sem tilgreindir eru sérstaklega áhrifaþættir á fjárhag ríkissjóðs.
Gjald fyrir veiðikort samkvæmt 11. gr. hækkar úr 3.500 kr. í 7.000 kr. og gjald vegna síðbúinna skila veiðiskýrslu úr 5.000 kr. í 11.000 kr. Tekjur renna í ríkissjóð. Frumvarpið felur jafnframt í sér verkefni við gerð stjórnunar- og verndaráætlana og breytta umsýslu með hreindýraveiðum og leiðsögumannaleyfum.
Hvaða fjárhagsgreining, rekstraráætlanir, reiknilíkön eða önnur áætlanagerð hefur farið fram við undirbúning fjárhagsmatsins?
Horft hefur verið til tekna af gjaldinu og kostnaðar vegna vöktunar, stýringar og rannsókna. 
Helstu forsendur sem áætlanir byggja á og næmni niðurstaðna fyrir frávikum.
Tekjuaukning vegna almenns korts er 3.500 kr. og vegna korts sem gefið er út eftir síðbúin skil 6.000 kr. Heildartekjuáhrif breytast í beinu hlutfalli við fjölda korta í hvorum flokki. Útgjaldaáhrif ráðast einkum af fjölda og umfangi stjórnunar- og verndaráætlana og umsýslu með námskeiðum, prófum og leiðsögumannaleyfum.
Eru fjárhagsáhrif tímabundin eða varanleg?
Gjaldabreytingarnar og reglubundin verkefni samkvæmt frumvarpinu hafa varanleg áhrif. Kostnaður við innleiðingu, reglugerðarvinnu og kerfisbreytingar er að mestu tímabundinn.
Skorður sem eru settar fyrir útgjöldum og hvatar sem geta haft áhrif á útgjaldaþróun.
Útgjöld ráðast af fjárheimildum í fjárlögum. Þjónustugjöld vegna námskeiða, prófa og leyfa mega ekki vera hærri en rökstuddur kostnaður við veitta þjónustu.
Aðskilin umfjöllun um brúttóáhrif á tekjuhlið og gjaldahlið en einnig tilgreind nettóáhrif á afkomu.
Brúttótekjuaukning er 3.500 kr. fyrir hvert almennt veiðikort og 6.000 kr. fyrir hvert kort vegna síðbúinna skila. Brúttóútgjöld liggja ekki fyrir. Nettóáhrif verða ekki metin með áreiðanlegum hætti fyrr en fjöldi korta og kostnaðarmat stofnana liggja fyrir.
Tekjubreytingar.
– Sjá gátlista fyrir mat á fjárhagsáhrifum.
Árleg tekjuaukning ríkissjóðs = (3.500 kr. × fjöldi almennra veiðikorta) + (6.000 kr. × fjöldi korta vegna síðbúinna skila). Fjárhæðirnar miðast við mun á gildandi og fyrirhuguðum gjöldum.
Útgjaldabreytingar. 
– Sjá gátlista fyrir mat á fjárhagsáhrifum.
Búast má við einhverjum tímabundnum kostnaði við kerfisbreytingar og kynningu. Varanlegur kostnaður getur aukist vegna gerðar og endurskoðunar stjórnunar- og verndaráætlana.  
Eignabreytingar.
– Sjá sérstakan gátlista fyrir mat á fjárhagsáhrifum.
Á ekki við
Aðrir áhrifaþættir varðandi ríkisfjármál.
Samræmi við viðmið og sjónarmið um fyrirkomulag á útgjaldastýringu og umbúnað í fjárlögum.

Samræmi við viðmið um framsetningu fjárlaga og reikningshaldslegan grundvöll samkvæmt lögum um opinber fjármál.

Uppbygging skattkerfis og tekjuöflunar ríkissjóðs.

Forsendur og umbúnaður þjónustugjalda – lagakröfur.

Rekstrarform ríkisstarfsemi.

Opinber innkaup og útboð.

Eignaumsýsla ríkisins.

Réttindi og skyldur ríkisstarfsmanna.

Ríkisstyrkir og ívilnanir, þ.m.t. samræmi við reglur ESA, sbr. 61. gr. EES-samningsins. Ath. tilkynningarskyldu með tveggja mánaða fyrirvara.

Á ekki við. 


	B. Samræmi við útgjaldaramma og fimm ára fjármálaætlun – fjármögnun 

	Hefur verið gert ráð fyrir þeim fjárhagsáhrifum á málaflokk sem leiða kunna af samþykkt frumvarpsins:
í gildandi fjárlögum
Nei
í fjárlagafrumvarpi komandi árs
Nei
í fimm ára fjármálaáætlun ríkisstjórnarinnar
Nei
Hafi ekki þegar verið gert ráð fyrir útgjöldum við verkefni, hvernig er þá ætlunin að finna þeim stað innan útgjaldaramma málaflokks, t.d. með tilfærslu fjármuna eða með því að draga úr öðrum útgjöldum?
Breytingarnar felast aðallega í auknum tekjum vegna veiðikorta. 
Tengist einhver ný eða aukin tekjuöflun verkefninu?
Ekki erum um eiginlega nýja tekjuöflun að ræða heldur frekar uppfærslu á gjaldi sem hefur rýrnað í tímans rás.  
 

	C. Efnahagsáhrif – áhrif á atvinnulíf, vinnumarkað og samkeppni

	Hagræn áhrif á heildareftirspurn og einstaka markaði – hagstjórnarsjónarmið.
Áhrif á heildareftirspurn verða væntanlega óveruleg. Hækkun veiðikortagjalds eykur kostnað einstaklinga sem stunda veiðar um 3.500 kr. á ári og er því ekki búist við að hækkunin hafi áhrif á eftirspurn eftir veiðitengdri þjónustu.
Áhrif á fyrirtækjaeftirlit og reglubyrði, hversu mörg fyrirtæki verða fyrir áhrifum og hvers konar fyrirtæki? Einföldun laga eða stjórnsýslu? Leitað umsagnar ráðgjafarnefndar um opinberar eftirlitsreglur, sbr. lög nr. 27/1999?
– Sjá leiðarvísinn „Grunnmat á eftirlitsreglum“
Frumvarpið viðheldur leyfiskerfi leiðsögumanna með hreindýraveiðum og skýrir hæfisskilyrði. Áhrifin ná einkum til sjálfstætt starfandi leiðsögumanna og þeirra sem hyggjast sækja um slík réttindi. Skilyrðin auka reglubyrði að takmörkuðu leyti en stuðla að faglegri og öruggari þjónustu.

Samkeppnisskilyrði.
Líkur á því að fjöldi fyrirtækja á markaði takmarkist með beinum hætti vegna reglusetningar (líklegt ef aðgerðin felur í sér einhvers konar einkarétt, leyfiskerfi eða kvóta).
Takmörkuð áhrif. Leyfiskerfi er þegar fyrir hendi, en skýrari staðhátta- og reynsluskilyrði geta haft áhrif á aðgang að leiðsögn á einstökum veiðisvæðum. Skilyrðin eru almenn, gagnsæ og málefnaleg.
Líkur á því að fyrirtækjum á markaði fækki með óbeinum hætti vegna reglusetningar (líklegt ef aðgerðin felur í sér aukinn kostnað við inngöngu á markað eða tekur aðeins til hluta starfandi fyrirtækja).
Takmörkuð áhrif. 
Takmarkanir á möguleikum fyrirtækja til þess að mæta samkeppni vegna reglusetningar (líklegt ef aðgerðin hefur áhrif á verð fyrirtækja eða eðli vörunnar, t.d. staðlar eða ef aðgerðin takmarkar sölusvæði, svigrúm til að auglýsa eða til að ákveða hvernig vara er framleidd).
Takmörkuð áhrif. 
Takmarkanir á frumkvæði fyrirtækja til að stunda virka samkeppni vegna reglusetningar (líklegt ef aðgerðin felur í sér að fyrirtæki verði undanþegin samkeppnislögum eða ef fyrirtæki bera skyldu eða eru hvött til að skipta með sér hvers konar viðskiptalegum upplýsingum)
Takmörkuð áhrif. 

	D. Önnur áhrif

	Áhrif á fjárhag sveitarfélaga, sbr. 129. gr. sveitarstjórnarlaga, nr. 138/2011.
– Ath. að skylt er að leggja slíkt mat fyrir Samband íslenskra sveitarfélaga til umsagnar og tilkynna niðurstöðu máls til samgöngu- og sveitarstjórnarráðuneytisins.
Ekki er gert ráð fyrir beinum áhrifum á fjárhag sveitarfélaga eða flutningi verkefna til þeirra. Áhrif á frelsi til að veita þjónustu (með eða án staðfestu á Íslandi).
– Ath. tilkynningarskyldu til ESA með fjögurra mánaða fyrirvara, sbr. 1. og 2. gr. reglugerðar nr. 666/2011.
Á ekki við. 
Áhrif á tæknilegar reglur um vöru og fjarþjónustu, sbr. lög nr. 57/2000. 
– Ath. tilkynningarskyldu til ESA með þriggja mánaða fyrirvara, sbr. 1. og 2. gr. reglugerðar nr. 666/2011.
Á ekki við. 
Áhrif á byggðalög.
Takmörkuð en staðbundin áhrif kunna að verða á Austurlandi vegna hreindýraveiða og á svæðum þar sem hefðbundnar fuglanytjar eru stundaðar. Áhrifin ráðast af framkvæmd og ástandi viðkomandi stofna.
Áhrif á frjáls félagasamtök.
Frjáls félagasamtök og hagsmunasamtök fá aukið vægi í samráði um stjórnunar- og verndaráætlanir og framkvæmd veiðistjórnunar. Áhrifin eru að öðru leyti lítil.
Áhrif á jafnrétti kynjanna.
– Sjá leiðarvísi fyrir mat á jafnréttisáhrifum.
– Sjá greiningarramma fyrir jafnréttismat.
Á ekki við. 
Áhrif a lýðheilsu.
Á ekki við.
Áhrif á menntun, nýsköpun og rannsóknir.
Jákvæð áhrif eru líkleg vegna aukinnar áherslu á vöktun, rannsóknir og miðlun þekkingar í stjórnunar- og verndaráætlunum. Námskeið og endurmenntun leiðsögumanna styrkja einnig fagþekkingu.
Áhrif á möguleika einstaklinga og fyrirtækja til að eiga samskipti þvert á norræn landamæri.
Á ekki við. 
Áhrif á stjórnsýslu, svo sem hvort ráðuneyti og stofnanir eru í stakk búin til að taka við verkefni.
Ákvæði frumvarpsins munu efla stofnanir við að takast á við verkefni sín. 
Áhrif á stöðu tiltekinna þjóðfélagshópa, svo sem aldurshópa, tekjuhópa, mismunandi fjölskyldugerðir, launþega/sjálfstætt starfandi/utan vinnumarkaðar.
Á ekki við.
Áhrif á umhverfi og sjálfbæra þróun.
Áhrifin eru jákvæð. Stjórnunar- og verndaráætlanir, sjálfbærniskilyrði hlunnindaveiða og heimild til tímabundinna takmarkana styrkja vernd líffræðilegrar fjölbreytni og stuðla að sjálfbærri nýtingu villtra stofna. Ávinningur ræðst af gæðum vöktunar, tímanlegum ákvörðunum og eftirfylgni.

	E. Niðurstaða mats – með vísun í fylgiskjöl ef við á

	Samandregin niðurstaða fjárhagsáhrifa fyrir ríkissjóð – heildarútkoma varðandi tekjur, gjöld, afkomu og efnahag. 
Gjald fyrir veiðikort hækkar úr 3.500 kr. í 7.000 kr., eða um 100%. Tekjuaukning ríkissjóðs vegna almennra veiðikorta nemur því 3.500 kr. fyrir hvert útgefið kort. Gjald vegna síðbúinna skila veiðiskýrslu hækkar úr 5.000 kr. í 11.000 kr.; tekjuaukning vegna hvers slíks korts nemur 6.000 kr. Heildaráhrif ráðast af fjölda útgefinna korta í hvorum flokki. Tekjurnar renna í ríkissjóð og fjárveitingar til verkefna ráðast af fjárheimildum í fjárlögum. Gerð stjórnunar- og verndaráætlana og aukin umsýsla með hreindýraveiðum geta aukið vinnu Náttúruverndarstofnunar, Náttúrufræðistofnunar og Náttúrustofu Austurlands. Gjöld fyrir námskeið, próf og leyfi munu aðeins standa undir rökstuddum kostnaði við þjónustuna.
Önnur áhrif en bein fjárhagsáhrif, álitamál eða fyrirvarar sem ástæða þykir til að vekja athygli á. 
Helstu óvissuþættir eru fjöldi korta í hvorum gjaldflokki, umfang stjórnunar- og verndaráætlana, mannaflaþörf stofnana og áhrif tímabundinna veiðitakmarkana á rétthafa hlunninda og veiðitengda þjónustu.
Samfélagslegur ávinningur veginn á móti kostnaði og fyrirhöfn (ekki gerð krafa um tölulegt mat).
Samfélagslegur ávinningur felst í skýrari, gagnsærri og þekkingarmiðaðri stjórnun veiða, betri vernd viðkvæmra stofna og auknu öryggi og fagmennsku við hreindýraveiðar. Kostnaður felst einkum í auknum gjöldum veiðimanna, umsýslu stofnana og mögulegum staðbundnum takmörkunum á nýtingu. Á heildina litið er talið að umhverfis- og stjórnsýslulegur ávinningur vegi þyngra, enda byggist framkvæmd á meðalhófi og fullnægjandi gögnum.


	F. Til útfyllingar vegna endanlegs mats – breytingar frá frummati

	Voru áform um lagasetninguna ásamt frummati á áhrifum kynnt fyrir FJR? 
Já
Eru helstu efnisatriði frumvarpsins óbreytt/lítið breytt frá þeim tíma? 
Útfærsla orðin ýtarlegri. 
Ef gerðar hafa verið breytingar umfram það, sbr. það frummat á áhrifum frumvarpsins sem áður var kynnt, hverjar eru þær og hver eru fjárhagsáhrifin?
Á ekki við.  

